
****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**Povjerenstvo za provedbu**

**lokalnog referenduma**

KLASA: 013-01/24-01/01

URBROJ: 2182-18-24-6

Murter-Kornati, 23. listopada 2024.

Na temelju članka 23. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (NN 33/96, 92/01, 44/06, 58/06, 69/07, 38/09, 100/16, 73/17, dalje u tekstu: Zakon o referendumu) te članaka 60. i 61. Zakona o lokalnim izborima („Narodne novine“, broj 144/12, 121/16, 98/19, 42/20, 144/20, 37/21) Povjerenstvo za provedbu lokalnog referenduma (dalje u tekstu: povjerenstvo) donosi

**OBVEZATNE UPUTE BROJ OLR – III**

**o načinu glasovanja birača – osoba s invaliditetom, nepismenih birača, te birača koji ne mogu pristupiti na glasačko mjesto**

1. Glasovanje se obavlja osobno.

Iznimno, birač koji s obzirom na postojanje invaliditeta (oštećenje vida, oštećenje gornjih

ekstremiteta ili drugih oštećenja koja mu onemogućavaju samostalno glasovanje) ili zbog toga što nije pismen, ne bi mogao samostalno glasovati može doći na glasačko mjesto za provedbu lokalnog referenduma (dalje: glasačko mjesto) s drugom pismenom osobom koja će po njegovoj ovlasti i uputi zaokružiti samo jedan od odgovora na pitanje o kojem se glasuje.

1. Birač koji zbog teže bolesti, tjelesnog oštećenja ili nemoći te birač kojem je izrečena mjera

samoizolacije nije u mogućnosti pristupiti na biračko mjesto, a izrazi želju glasovati obavijestiti će o tome povjerenstvo za provedbu lokalnog referenduma (dalje: povjerenstvo) najranije 3 (tri) dana prije dana održavanja lokalnog referenduma ili odbor za provedbu glasovanja na lokalnom referendumu (dalje: odbor) do 12:00 sati na dan održavanja lokalnog referenduma.

Odbor će svakom biraču, koji je o nemogućnosti pristupa na glasačko mjesto obavijestio

povjerenstvo, odnosno na dan referenduma 8do 12:00 sati) odbor, omogućiti glasovanje u mjestu gdje se taj birač nalazi, ukoliko se nalazi u obuhvatu glasačkog mjesta.

Iznimno, kada je odbor, ali nakon gore navedenog roka, dakle nakon 12:00 sati obaviješten da birač koji nije u mogućnosti pristupiti na glasačko mjesto želi glasovati, tom će biraču odbor omogućiti glasovanje, ako odbor ocijeni da će se takvo glasovanje moći provesti bez ometanja glasovanja na glasačkom mjestu.

Radi omogućavanja glasovanja birača koji nije u mogućnosti pristupiti na glasačko mjesto,

predsjednik odbora prvo će provjeriti je li birač za kojeg je zatraženo glasovanje izvan glasačkog mjesta upisan u izvadak iz popisa birača, a zatim će odrediti najmanje dva člana ili zamjenika člana odbora koji će posjetiti birača u mjestu gdje se nalazi i omogućiti mu glasovanje, vodeći računa o tajnosti glasovanja. Zato je potrebno sa glasačkog mjesta uzeti više glasačkih listića kako bi birač mogao nasumice odabrati jedan glasački listić (radi sprječavanja mogućnosti da se prema saznanju o serijskom broju glasačkog listića povrijedi pravo tajnosti glasovanja). Birač je dužan najmanje jedanput presavinuti glasački listić na kojem je glasovao i staviti ga u posebnu omotnicu i zatvoriti je.

Predsjednik odbora ili osoba koju on odredi, dužan je na izvatku iz popisa birača zaokružiti redni broj ispred imena birača koji je glasovao na opisani način, izvaditi glasački listić iz omotnice i odmah ga ubaciti u glasačku kutiju na glasačkom mjestu, a preostale neiskorištene glasačke listiće priložiti uz ostale neiskorištene glasačke listiće na tom glasačkom mjestu.

1. Kad glasačko mjesto, pored svih nastojanja da se osigura pristupačnost osobama s

invaliditetom, ne zadovoljava zahtjeve pristupačnosti osobama s invaliditetom, a birač osoba s invaliditetom dođe ispred glasačkog mjesta i izrazi želju glasovati, predsjednik odbora odredit će dva člana odbora i uputiti ih da ispred glasačkog mjesta omoguće biraču – osobi s invaliditetom glasovanje na način predviđen u točki 2. ovih Obvezatnih uputa te će oni postupiti u skladu s istima.

1. Glasovanje birača iz točke 1. – 3. ovih obvezatnih uputa posebno že se poimenično navesti

u zapisniku o radu odbora.

1. Izrazi koji se koriste u ovim obvezatnim uputama, a imaju rodno značenje, koriste se

neutralno i odnose se jednako na muški i ženski spol.

1. Ove obvezatne upute stupaju na snagu danom objave na mrežnoj stranici Općine Murter-

Kornati.

Predsjednik

Marija Lončar